text: Гарадская бібліятэка горада Ашмяны запрасіла чытачоў на літаратурны круіз “Пакуль ёсць Купала – будзе народ”. На кніжнай выставе былі прадстаўлены творы паэта, а таксама крытычныя матэрыялы і артыкулы з перыядычных выданняў. Завочнае падарожжа “Шляхамі Янкі Купалы” дало магчымасць віртуальна наведаць родныя мясціны паэта. Падчас гутаркі “Я адплаціў народу, чым моц мая магла” бібліятэкары нагадалі пра багатую літаратурную творчасць і цікавыя факты з жыцця Янкі Купалы. Прыемна было яшчэ раз паслухаць вершы вядомага паэта ў выкананні вучняў школы-інтэрната Аляксея Арцем’ева і Арцёма Базарскага.